《妙觉寺适轩二首 其二》
宋代·孙觌

老厌风沙恶，安闲且当禅。开帘延白月，倚杖立苍烟。

鸟散人声里，钟残客梦边。小蒲风叶偃，薄槿露花鲜。

句好吟须断，欢馀醉帽偏。人生但如此，何处不翛然。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。